
sde, A CL Al Al paw 
Pesh Lafz 
lia LF Ai Jing NAG LNG Sale a uii 5) 
Moazziz samaeen e Ikraam! Assalamualaikum wa Rahmatullahi wa Barakatahu, 


Jo shakhs jamat mein us waqt aakar miley jab imam ruku jaa chuka ho, aur ye aate hi takbeer e tehrema keh kar 
ruku mein chalaa jaae, iski wo rakat shumar hogi yaa nahi? 


Is silsila mein 2 maroof maslak hain: 


1. Iski wo rakat shumar nahi hogi, balke isey imam ke salam pherne ke baad is rakat ka a'adaadh' karna hoga. 
2. Iski wo rakat ho jaaegi. 


In dono mein se maroof tareen maslak to pehla hai, magar sehat o saraahat aur quwwat e dalaael ki roo se saheeh 
tareen maslak kaunsa hai? 


Zer e nazar risaala mein isi mauzoo par qadre tafseel se raushni daali gai hai. Ye dar-asal hamari chand radio par 
maujood taqareer hain, jo Muttahida Arab Imaraat ke Radio Ummul Quwain ki Urdu Service se nashar ki gai thee’n. 
Jinhe’n ham risaale ki shakal mein pesh kar rahe hain. 


Is kitabche ki tarteeb o tadwen aur tabaa-at o ashaa-at mein hamare jin ahbaab ne hamara taaoon farmaya hai, 
ham in sabke the dil se shukar-guzaar hain. 


Allah Ta’ala is risaale ko sharf e qubooliyat se nawaaze aur isey hamare aur hamare muawineen ke liye duniya o 
aakhirat ki fauz o falaah ka zariya aur hamare qaraeen ke liye isey baais e istefaadah aur sabab e islaah o falah 
banae. Ameen 


Wassalamu A’alaikum wa Rahmatullahi wa Barakatahu 

Abu Adnan Muhammad Muneer Qamar Nawabuddin, 

Tarjumaan Supreme Court, Al Khobar o Daaiya Mataoon, Maraakiz Dawah o Irshad 
(Ad Dammam, Al Khobar, Ad Dahran) Saudi Arabia 

18t" Ramazan ul Mubaarak 1422h - Dec 3", 2001 


1T: Dohraana, Dobaara Shuru Karna 


ai CL Al Al paw 
Mudrik e Ruku Ki Rakat 


Is baat mein ahle ilm ka ikhtelaf hai ke mukhtadi ko sf padhni chaahiye yaa nahi? Qaaeleen e fateha apni taaeed 
mein ba-kasrat ahadees pesh karte hain, jo sf padhne ka pataa deti hain. Jabke fareeq e saani ki taraf se ye ishkaal 
yaa eteraaz kiya gaya hai ke in ahadees ke umoom par amal kiya jaae to iska ma’ane ye hoga ke ruku mein jamat 
se milne waale ki wo rakat nahi hogi. Halaa’nke jamhoor is baat ke qaael hain ke agar koi shakhs ruku ki haalat 
mein imam ke saath namaz mein shareek ho, to iski wo rakat ho jaaegi. Khwah isne sf naa padhi ho.” 


Jabke qaeleen wujoob e fateha ki taraf se iska hal aur jawab ye pesh ki ya gaya hai ke mukhtadi ke ruku mein 
aakar imam ke saath mil jaane se iski wo rakat ho jaaegi yaa nahi? Isme ikhtelaf hai, agarche jamhoor is baat ke 
qaael hain ke ho jaaegi. 


Mane-een e Rakat Aur Unke Dalaael: 


Magar Sahaba Ikraam č: ki ek (1) jamat aur baaz mohaddiseen o mohaqqiqeen, jin mein Imam Bukhari a bhi 
shaamil hain, inka kehna hai ke iski wo rakat nahi hogi aur apni kitab Juz Al Qiraa-at mein unho’n ne is mauzoo 
par bahes bhi ki hai.3 


Aur ye waazeh baat hai ke jamhoor koi sharai hujjat nahi hain.“ 


Aur kabhi jamhoor ke bar-aks doosre sahaba zo ulama ke yaha’n dalaael e qawiyya hote hain aur unhee'n ka 
padla bhaari hota hai. 


Is mauzoo ki tafseel to Allama Basheer Ahmad Sehsawaani 2% ne Allama Abdul Hai Luckhnawi az ki Imam ul Kalaam 
aur Ghaith ul Ghamaam ke jawab mein Al Burhan ul A'ajaaeb likh kar bayan kardi hai.” 


Mukhtasar ye ke ruku mein aakar milne se do (2) ahem ajza e namaz choot jaate hain. Ek qiyaam, jo-ke bil ittefaaq 
namaz ka rukn hai. Doosra surah fateha, jo isne imam se sunee aur naa khud hi padhi aur is par bhi ittefaq hai ke 
kisi rukn ke choot jaane se namaz nahi hoti. Ruku mein milne waale ka rukn e qiyaam chootne ke saath saath hi sf 
qiraa-at o samaa-at har-do tarha se choot gai. Lehaza iski wo rakat kaise shumjar ki jaaegi? 


Khusoosan jabke Saheeh Bukhari o Muslim, Juz al Qiraa-at lil Bukhari aur deegar kutub e hadees mein Hazrat Abu 
Huraira zs se marwi hai ke Nabi e Kareem & ne irshad farmaya: “Jis qadar namaz imam ke saath paalo, wo padhlo. 
Aur namaz ka jo hissa reh jaae wo imam ke salam pherne ke baad poora karlo” .® 


2 Ahsan ul Kalaam: V2 P39-40: Mulkhisan Tauzeeh ul Kalaam Mubarakpuri: V P53-54: Tauzeeh ul Kalaam: V1 P141-150: 


Maulana Irshad ul Hag Athari: V1 P141 Namaz Mein Surah Fateha by Maulana Karamuddin Salafi: P185- 
3 Juz al Qiraa-at Imam Bukhari (Urdu): P30, 82, 90, 101, 111 209 

4 Tafseel ke liye dekhiye Al Mahalla: 3/6/246 5 Juz al Qiraa-at (Urdu): P94; Bukhari Ma'a Al Fath: V2 P116-117; 
> Al Burhan al A’ajaab Fee Fareeza Ummul Kitab: P129-158; Namaz Mein Surah Fateha: P185; Al Mara’ah Sharah Mishkat: V1 
Dekhiye Tehqeeq ul Kalaam Maulana Abdur Rahman P449 


Miskhat Ki Sharah Al Maraa-at: 


Allama Obaidullah Rahmani # ne likha hai: “Is hadees se istedlal kiya gaya hai ke ruku mein milne waala us rakat 
ko shumaar naa kare, kyou'nke isey faut shuda namaz ke poora karne ka hukum hai. Isse giyaam aur qiraa-at do 
(2) ahem umoor faut ho gae hain. Hazrat Abu Huraira #5 aur ek (1) jamat ka yehi qaul hai. Balke Imam Bukhari 3 
ne is baat ko har us shakhs ka qaul bataaya hai, jo imam ke peeche sf padhne ko wajib jaanta hai. Mohaddiseen 
e Shaafaiya mein Imam Ibne Khuzaima aur Imam Abu Bakar Zube'ee (rhh) ne isey hi ikhteyar kiya hai aur Allama 
Taqiuddin Subki 2: ne ise hi qawee qaraar diya hai”.” 


Juz Al Qiraa-at: 


Mein Imam Bukhari # ne likha hai: “Jisse fareeza e qiraa-at o qiyaam faut ho jaae'n, uske liye inka mukammal 
karna zaroori hai. Jaisa ke Nabi # ne farmaya hai”.3 


Aur thoda aagey jaakar Imam Bukhari 2% ne ek (1) hadees bhi riwayat ki hai, jisme Hazrat Abu Huraira 44 bayan 
farmate hain ke Aap & ne farmaya: “Jo hissa imam ke saath mil jaae wo padhlo aur jo hissa reh jaae wo baad 
mein poora karlo”.? 


Aur kaaft aagey jaakar Juz al Qiraa-at mein ek (1) jagah Imam Bukhari 2: ne Hazrat Anas # se marwi wo irshad e 
Nabawi & bhi riwayat kiya hai, jisme hai: “Jo imam ke saath mil jaae wo padhlo aur jo choot gaya ho, isey baad 
mein uth kar poora karle”.!? 


Aur ek (1) jagah Hazrat Abu Huraira #4 ka wo asar bayan kiya hai, jisme wo farmate hain: “Imam ko agar ruku 
jaane se pehle khade naa paalo, to tumhari wo rakat naa hogi”."' 


Aur doosra (2) asar you'n hai: “Agar logo’n ko ruku ki haalat mein paao aur saath milo to is rakat ko shumaar naa 
karo” .?? 


Aur ek (1) jagah hai ke Hazrat Abu Saeed # aur Hazrat Ayesha # ne farmaya hai: “SF padhe baghair koi shakhs 
ruku naa kare” .3 


Aur Juz al Qiraa-at mein hi Imam Bukhari # ne Hazrat Abu Bakar # ki riwayat bhi bayan ki hai. Jisme wo bayan 
farmate hain ke ek (1) din Nabi e Kareem £ ne subha ki namaz padhate wagt lambey lambey saanso’n aur haa’npne 
ki awaaz sunee. Aap & ne namaz mukammal karne ke baad Hazrat Abu Bakar zx se poocha: “Kya tum haa’np rahe 
the?”. 


“Unho'n ne arz kiya: Jee Haa'n, meri jaan Aap £ par fidaa ho”. 


“Aap # ke saath ek (1) rakat reh jaane ka khatra tha, is liye main jaldi jaldi chal kar mila. To Aap & ne farmaya: 
Allah tumhari hirs mein izaafa farmaae. Aainda aisa naa karo, jo paalo wo padhlo aur jo nikal gi ho, wo baad 
mein poori karlo”.14 


7 Al Mira'ath Sharah Mishkat: V1 P449 11 Juz al Qiraa-at Bukhari: P76 


8 Juz al Qiraa-at Bukhari o Kitab al Qiraa-at Bayhagi 12 Juz al Qiraa-at Bukhari: P78; Neel ul Autaar 
9 Juz al Qiraa-at Bukhari: P98 13 Juz al Qiraa-at Bukhari: P29-77 
10 Juz al Qiraa-at Bukhari: P93 14 Juz al Qiraa-at Bukhari: P100-101 


Is hadees mein waarid hone waale lafz “Ta'ad "wi ko kai tarha se padha jaa sakta hai aur zer, zabar tabdeel karne 
se ma’ane bhi badal jaata hai. Masalan: 





íY; | Dobaara Aisa Naa Karo 





Asti NG Namaz Ko Dohraao Nahi 





či Y; | Is Rakat Ko Shumar Nahi Karo 





eil: | Bhaag Kar Naa Aao 














Sharah Zarqaani: 
Muwatta Imam Maalik ki is hadees ki sharah bayan karte hue Allama Zarqaani ne likha hai: “Is hadees se istedlal 


kiya gaya hai ke ruku mein milne waale ki ye rakat nahi hogi. Kyou’nke isey faut shuda hisse ko poora karne ka 
hukum hai aur uska qiyaam aur qiraa-at dono faut ho gae hain. Hazrat Abu Huriarz #4 aur baaz doosre Shafai 
Mohaddiseen ne bhi isey hi ikhteyar kiya hai. Aur Allama Subki ne bhi isey hi qawee kaha hai”. 


Neel Ul Autaar: 


Imam Shawkani 2% ne likha hai ke “Baaz ahle zaahir, Imam Ibne Khuzaima # aur Imam Abu Bakar Zubai # ka yehi 
maslak hai. Ke ruku mein milne se rakat nahi hoti aur Allama Iraqi ne Sharah Tirmizi mein apne Shaikh Allama 
Subki # ka bhi yehi ikhteyar bataane ke baad likha hai ke jab tak sf naa padhle us waqt tak rakat shumaar naa 
kare. Unke alfaaz ye hain: “Jo fateha naa padh sakey, wo is rakat ko shumaar naa kare”.? 


Aur agley hi safha par likha hai ke Zaid bin Wahab se bhi yehi marwi hai ke ruku mein aakar milne waala apni rakat 
ki qazaa kare.'” 


Kitab ul Qiraa-at: 


Imam Bayhagi ne likha hai ke maine Haafiz Abu Abdullah se sunaa hai ke wo farmate the ke maine Shaikh Abu 
Bakar Ahmad bin Ishaq Zubai ko fatwa dete sunaa hai: “Mudrik e ruku, mudrik e rakat nahi ho sakta”.'® 


Al Mahalla: 


Allama Ibne Hazam ne likha hai ke “yst x9 u; ús 253i v ke hukum par mushtamil hadees ki roo se rakat shumar karne 
ke liye qiyaam aur giraa-at ka paana zaroori hai. Kisi rakat aur rukn aur zikr e mafrooz ke faut ho jaane mein koi 
farq nahi hai. Kyou'nke unme se har ek (1) farz hai, jiske baghair namaz nahi hoti. Ruku mein milne waale ko 
hukum hai ke imam jo kuch isse pehle adaa kar chuka ho, wo isey iske salam pherne ke baad poora kare. Aur unme 
se kisi amr ki takhsees kisi nass e sharai ke baghair jaaez nahi aur aisee koi nass maujood nahi. Namazi imam ke 
saath ruku chalaa jaae aur is rakat ko shumaar naa kare, kyou'nke isey qiyaam aur qiraa-at nahi mili. Lekin jab 
Imam salam pherle to wo namaz is rakat ko qazaa kare”.!? 


Imam Shawkani : ka Rujoo: 


Imam Shawkani # ne Neel ul Autaar (2/3/52-58) mein yehi maslak ikhteyar kiya hai ke ruku mein jaakar milne se 
wo rakat nahi hoti. Aur Allama Nawab Siddiq Hasan Khan ne apni kitab Al Maqaalah al Faseeha Fil Wasiyya wan 


15 Az Zarqaani: V1 P141, A'aun al Ma'abood: V2 P146, Neel ul 18 Kitab al Qiraa-at Bayhaqi (Urdu): P57 


Autaar: 2/3/57; Namaz Mein Surah Fateha: P187 19 Al Mahalla: 2/2/243-244; Neel ul Autaar: 2/3/57-58; Namaz 
16 An Neel: 2/3/57 Mein Surah Fateha: P188 


17 An Neel: 23/85; Al Mahalla: 2/3/245 


Naseeha (P78) mein likha hai ke “Ahle ilm ki jamat ne bohot se masaael mein apne agwaal e saabega se rujoo 
kiya hai aur logo’n ko apne rujoo se agaah bhi kiya hai, aur Imam Shawkani bhi unhi mein se hain. Ye bhie pehle 
khula'a ko talaq hi samajhte rahe. Phir dalaael par fikr o nazar ke baad qaael ho gae ke khula talga nahi, balke 
faskh e nikah hai. Isi tarha pehle wo ruku mein milne waale ki rakat ke qaael the aur phir us waqt usse rujoo kar 
liya, jab tehqeeq karne se zahir ho gaya ke ruku mein milne se rakat nahi hoti” .2° 


Allama Mugbili: 


Allama Saaleh bin Ali al Muqbili # farmate hain: “Maine figa o hadees ke tamaam dalaael ki roo se bahes o tehqeeq 
ki aur main isi nateeja par poh’ncha hoo’n jo maine zikr kar diya hai ke ruku mein milne se rakat nahi hoti” .2' 


Allama Nawab Siddiq Hasan Khan a 


Allama Nawab Siddiq Hasan Khan # Waali e Riyaasat Bhopal ne apni ek kitab Daleel at Taalib A’ala Arjah al 
Mataalib22 mein likha hai ke “Imam Bukhari 2: ne apni maroof kitab Juz al Qiraa-at mein farmaya hai ke ruku mein 
milne se rakat nahi hoti hai aur ye har us shakhs ka mazhab hai jo qiraa-t e fateha khalf al imam ko wajib samajhta 
hai aur jamhoor ahle ilm choo’nke giraa-at e fateha khalf al imam ke qaael hain, is etebaar se ruku mein milne 
waale ki rakat kaa naa hona jamhoor ka maslak hua” 2 


Shaikh ul Kul Allama Syed Nazeer Hussain Mohaddis Dehelwi: 


Barre-sagheer ke ek (1) bade aalim, jinhe'n 50 se ziyaada martaba Saheeh Bukhari padhaane ka sharf haasil hai 
aur ustaz ul asaatezah hi nahi, Shaikh ul Kul ke lagab se pehchaane jaate hain. Wo Allama Syed Nazeer Hussain 
Mohaddis Dehelwi hain. Fataawa Nazeeriya mein is mauzoo se mutalliq inka ek mukhtasar saa fatwa hai, jisme wo 
bayan farmate hain ke “Mudrik e ruku ki rakat nahi hoti, is liye ke har rakat mein sf padhna farz hai”? Aur unke 
qaabil e fakhar shagird Allama Shams ul Haq Azeemabadi # A’aun al Ma’abood Sharah Abu Dawood mein farmate 
hain: “Hamare ustad e giraami Allama Syed Muhammad Nazeer Hussain Dehelwi ka yehi qaul hai ke ruku paane 
waala is rakat ko shumar naa kare” .?° 


Allama Shams ul Haq Azeemabadi: 


Shaareh Abu Dawood Allama Shamsul Haq Azeemabadi khud bhi ruku paane waale ki rakat ko shumaar karne ke 
qaaeleen mein se nahi the.26 


Allama Abdur Rahman Mubarakpuri: 


Shaareh Tirmizi Allama Abdur Rahman Mubarakpuri ne bhi Tohfatul Ahwazi mein likha hai: “Mere nazdeek unhee’n 
ka qaul raajeh hai, jo kehte hain ke jo shakhs imam ko ruku mein paae wo is rakat ko shumar naa kare” .?? 


20 Namaz Mein Surah Fateha: P190-191 24 Fataawa Nazeeriya: V2 P286, Fataawa Ulama e Hadees: V3 


21 Neel ul Autaar: 2/3/57 P170-174 

22 P345 25 A’aun al Ma’abood Sharah Abu Dawood: V2 P145 

23 Fathul Baari: V2 P119: Juz Al Qiraa-at; Ad Daleel at Talab: 26 A'aun al Ma'abood Sharah Abu Dawood: V2 P145-161 
P345: Namaz Mein Surah Fateha: P191 27 Tohfatul Ahwazi Sharah Tirmizi 


Deegar Kubaar Ulama: 


Aise hi deegar kubaar ulama o fugaha ikram bhi ruku mein milne waale ki is rakat ko shumar karne ke gaael nahi 
the. Agar unke fataawa se ikhtebasaat zikr kiye jaae’n to ye baais e tawaalat hoga. Lehaza unke asma e giraami 
ke tazkirah par hi iktefa karte hain. Chunache unme se Shaikh ul Islam Hazrat Maulana Sanaullah Amratsari (al 
maroof Faateh Qadiyaan), Maulana Abu Saeed Sharfuddin Dehelwi, Maulana Muhammad Yunus Sahab Dehelwi, 
Hazrat Allama Shaikh ul Hadees Haafiz Muhammad Mohaddis Gondalwi, Allama Muhammad Yusuf Kalkotwi, Maulana 
Abdul Jabbar Jehlami, Maulana Abu Masood Qamar Banarasi, Maulana Abdus Salam Sahab Bastawi, Maulana 
Muhammad Dawood Dehelwi (Mohaddis Kabeer), Allama Muhammad Basheer Sehsawaani, Maulana Khaleel ur 
Rahman, Maulana Syed Muhammad Abdul Hafeez, Maulana Syed Abdul Jabbar Umarpuri, Maulana Abul Abshaar, 
Ameer Ahmad Saharanpuri aur Mohaddis Shaheer Hazrat ul A’allam Haafiz Muhammad Abdullah Ghazipuri (rhh) ke 
asma e giraami khaas taur par qaabil e zikr hain, jo-ke saaheb e masnad o fatwa the. 


Qaeleen e Rakat Ke Dalaael 


Yaha’n Tak to dalaael o aqwaal the un aimma o mohaddiseen aur ahle ilm ke jo ruku mein aakar milne waale ki 
rakat ko shumar karne ke qaael nahi hain aur munaasib hoga ke jamhoor qaeleen e rakat ke dalaael bhi zikr kar 
diye jaae’n. Taa-ke janebeen ya fariqain ke dalaael ka muwaazna karne mein asaani rahe. 


Chunache is silsila mein qaeleen e rakat ne apne dalaael ke taur par jo ahadees lee hain, unme se maroof ahadees 
chaar (4) hain. Aur in chaar (4) mein se bhi teen (3) ahadees Hazrat Abu Huraira # se marwi hain aur ek (1) Hazrat 
Abu Bakar # se. Aur Hazrat Abu Huriara #5 se marwi teeno (3) ahadees ki haisiyat ka andaaza to is amr se hi ho 
jaata hai ke wo khud ruku mein milne waale ki rakat ke qaael nahi the. Balke inka fatwa ye raha hai ke ruku mein 
milne waale ki wo rakat nahi hoti, isey wo rakat imam ke salam paherne ke baad uthkar padhni chaahiye. 


Pehli Daleel: 


Unki pehli daleel wo hadees hai, jo Sunan Daraqutni mein Hazrat Abu Huraira ## se marwi hai, jisme hai: “Jo shakhs 
namaz e juma ki aakhri rakat pale, wo (baad mein uthkar) ek (1) rakat padhle”.?? 


Lekin ye hadees zaeef hone ki wajah se naa-qaabil e istedlal hai. Chunache Imam Shawkani Neel ul Autaar mein 
likhte hain ke “Ye hadees mukhtalif alfaaz se waarid hui hai. Lekin iski sanad ke turq mein se koi bhi kalaam 
(naqd o jirah) se khali nahi hai. Balke Imam Abu Haatim se unke bete ne Al E’elal mein naqal kiya hai ke is hadees 
ki koi asal nahi hai, yaane ye be-sar o paa yaa be-asal riwayat hai.*° 


At Ta'aleeq al Mughni A’ala Sunan ad Daraqutni mein Allama Shamsul Haq Azeemabadi ne bhi isey zaeef kaha hai.?' 


Allama Obaidullah Rahmani zz ne Al Mara’ath Sharah Mishkat mein likha hai ke “ye riwayat zaeef hai. Iski sanad 
mein ek (1) raawi Sulaiman bin Abu Dawood al Harrani hai, jisey Imam Abu Haatim ne zaeef kaha hai. Imam 
Bukhari ne isey munkir ul hadees qaraar diya hai aur Imam Ibne Hibban kehte hain ke iski bayan karda riwayaat 
qaabil e hujjat nahi hain” .32 


Ye to hui is riwayat ki istenaadi haisiyat, jabke matan mein bhi daleel nahi paai jaati. Kyou'nke isme to namaz e 
juma ka zikr hai, lehaza ye juma ke saath khaas hogi. Doosre ye ke isme ek (1) rakat paa lene ka zikr hai, naa ke 


28 Fataawa Ulama e Hadees: V3 P170-174: Namaz Mein Surah 30 Neel ul Autaar: 2/3/56-57 


Fateha: P185-204: A'aun al Ma'abood Sharah Abu Dawood: V2 31 At Ta’aleeq al Mughni: 1/1/10-13 
P145-161: Neel ul Autaar: 2/3/52-58 32 Al Mara’ath: V3 P317: Fataawa Sattariya: V1 P56 


29 Mishakat: V1 P445 (Albani ne isey zaeef kaha): Daraqutni: 
1/1/10-13, Tohfatul Ahwazi: V3 P62 


ruku paa lene ka. Aur is riwayat ke raawi Hazrat Abu Huraira zz ka amal o fatwa zikr kiya jaa chuka hai. Ke wo 
ruku mein milne waale ki rakat shumar nahi kiya karte the. 


Doosri Daleel: 


Is silsila mein doosri daleel ke taur par jo hadees pesh ki jaati hai, wo bhi Hazrat Abu Huraira zs se hi marwi hai, 
jisme hai: “Jisne imam ke saath rakat ko paaliya, qabl iske ke wo apni kamar seedhi kare (ruku se khada ho) isne 
isey paa liya” .33 


Is hadees se istedlal bhi kai wujuhaat ki binaa par saheeh nahi hai. Kyou'nke iski sanad mein ek (1) raawi Yahya 
bin Hameed hai. Jiske baare mein Imam Bukhari a ne Juz al Qiraa-at mein kaha hai ke “Ye majhool hai. Iski bayan 
karda hadees par etemaad nahi kiya jaa sakta. Aur marfooan iski hadees saheeh nahi aur ye raawi ahle ilm ke 
nazdeek qaabil e hujjat nahi hai.*4 


Aur agley hi safha par Imam Bukhari # ne likha hai ke “Ye riwayat to ulama e hijaaz waghaira ke yaha'n mustafeez 
hai. Jabke is mein «iz 2:11: ke alfaaz ka koi ma'ana hi nahi aur naa hi is izaafa ki koi wajah hai.” 

Aur Allama Obaidullah Rahmani ne bhi Al Mara'ath mein likha hai ke “Is riwayat ke aakhri alfaaz jin mein Imam 
ke kamar seedhi karne ka zikr hai «is z š 33 ye alfaaz sirf yehi raawi Yahya bin Hameed naqal karta hai. Iske 


saathiyo'n mein se kisi ne ye alfaaz naqal nahi kiye. Chunache Ugqaili kehte hain ke “Imam Zohri ke ashaab mein 
se Imam Maalik aur baaz doosre huffaz e hadees ne bhi ye riwayat bayan ki hai. Lekin inmein se kisi ne bhi ye 
izaafa naqal nahi kiya.*6 

Aur jab is izaafe ko naqal karne waala zaeef hai, to maqsood haasil naa hua. Aur phir is riwayat ki sanad mein hi 
ek (1) doosra (2) raawi Qurrah bin Abdur Rahman bhi hai, jo-ke zaeef hai. Jozjaani ne kaha hai ke “Maine Imam 
Ahmad bin Hambal 2: ko ye kehte hue suna ke ye Qurrah bin Abdur Rahman sakht munkir ul hadees hai. Baaz ne 
kaha hai ke ye zaeef ul hadees hai aur Imam Abu Haatim ka kehna hai ke ye qawee nahi hai” .3” 


Teesri Daleel: 


Ruku mein milne waale ki rakat ke qaeleen ki teesri daleel Abu Dawood aur Daraqutni mein Hazrat Abu Huraira zs 
hi marwi wo hadees hai jisme hai: “Jab tum namaz ke liye aao aur ham haalat e sajda mein ho'n, to tum bhi sajda 
karo aur isey kuch shumaar mat karo. (Aur jisne “ruku” ko paaliya isne namaz paali)” .*8 


Is riwayat se istelal bhi kai wujooh ki binaa par makhdoosh hai: 


a) Kyou'nke iski sanad zaeef o naa-qaabil e hujjat hai. Iski sanad mein ek (1) raawi Yahya bin Abu Sulaiman 
hai. Jisey Imam Bukhari ne munkir ul hadees kaha hai aur Abu Haatim ka kehna hai ke iski hadees likhi 
jaaegi, lekin wo qawee nahi. Aur is hadees ke zoaf ko baaz qaeleen e rakat ne bhi tasleem kiya hai, jaise 
ke Fataawa Sattariya?? mein hai. 

b) Doosri baat ye ke yahya ne ye riwayat Zaid aur Ibnul Magbari se nahi suni, lehaza ye munqata hone ki 
wajah se bhi zaeef hai. 

c) Teesri baat ye hai ke Hazrat Abu Huriara (z) jo-ke is riwayat ko bayan karne waale hain, khud inka fatwa 
is riwayat ke khilaf hai. Wo ruku mein milne waale ki rakat ke qaael nahi, jaisa ke pehli riwayat ke zimne 
mein bhi kaha gaya hai.“ 


33 Neel ul Autaar: 2/2/56 38 A’aun al Ma’abood; Daraqutni: 1/1/347: Zaeef Abu Dawood: 


34 Juz al Qiraa-at: P102-107, Daraqutni: 1/1/347 H793 

35 Jyz al Qiraa-at: P107 39 V1 P55 

36 Juz al Qiraa-at: P107-108: Al Mara'ath: V3 P98: Tohfatul 40 Juz al Qiraa-at: P108: A’aun al Ma'abood 
Ahwazi: V3 P62 41 Juz al Qiraa-at: P70; Neel ul Autaar: 2/3/57 


37 Mizaan ul Etedaal: V3 P346; Namaz Mein Surah Fateha: P208 


d) Chauthi (4) baat ye ke is riwayat mein “rakat” ka lafz hai, naa ke “ruku” ka. Aur rakat ka itlaaq shara’an 
qiyaam, ruku, sajdatain, aur arkaan o azkaar par hota hai aur yehi rakat ki sharai haqeeqat hai. Aur ruku 
ko rakat ke ma’ano’n mein lena majaaz hai. Aur haqeeqat e sharaiya ke hote hue majaaz muraad lena 
tamaam ulama e usool ke nazdeek ghalat hai aur phir yaha’n koi qareena saarefa bhi nahi, jaisa ke A’aun 
al Ma’abood mein tafseel mazkoor hai. 


el Paachwee'n cheez ye ke is riwayat ke alfaaz 53-2] 3,5| 35 1553) 33! js ke ma’ane jamhoor ahle ilm ne ye 


bayan kiya hai ke “agar kisi ko namaz ka sirf itna hi wagt milaa ke isme wo sirf ek (1) hi rakat padh sakta 
hai, to wo baad mein namaz mukammal karle, isne namaz ko bar-waqt paaliya”. Aur baaz ne kaha ke 
“jisne ek (1) rakat jamat se paali, isne namaz baa-jamat ka sawab paa liya” 3 


f) Aur phir Nisai mein ek (1) wo hadees hai, jisey pesh e nazar rakhe'n to baat waazeh ho jaati hai ke zer e 
bahes hadees se kya muraad hai? Chunache isme hai: “Jisne namaz ki ek (1) rakat paali, isne poori hi 
namaz paali (albatta jo reh gai, isey poora karle)”.4 


Aur ruku mein milne waale ka qiyaam o qiraa-at reh jaate hain, lehaza wo isey baad mein poore karne ho’nge, 
jinke liye wo rakat padhni padeygi. 


Chauthi Daleel: 


Jabke is silsila mein inka istedlal ek (1) chauthi hadees se bhi hai. Jo bila-shubha saheeh to hai, lekin is mas-ala 
mein sareeh o waazeh nahi. Chuanche Saheeh Bukhari, Abu Dawood, Nisai, Musnad Ahmad, Ibne Hibban, Bayhagqi 
aur deegar kutub mein Hazrat Abu Bakar #4 ka maroof waaqea hai, jisme wo bayan farmate hain: “Wo us waqt 
Nabi £ ke paas poho’nche jab Aap 4 ruku mein the. To unho'n ne saff mein poho’nchne se pehle hi ruku kar liya. 
Ye baat Nabi £ ke saamne zikr ki gai, to Aap # ne farmaya: Allah tumhare shauq o hirs ko ziyaada kare, aainda 
aisa naa karna” 2 


Qaeleen e rakat is hadees se you’n istedlal karte hain ke Hazrat Abu Bakar #4 agar ruku mein milne waale ki is 
rakat ko shumaar karne waale naa hote to phir unhe'n aisa karne ki kya zaroorat thi aur agar qiraa-at e fateha 
mukhtadi par bhi wajib hoti to Nabi & Hazrat Abu Bakar ## ko wo rakat lautaane ka hukum zaroor farmate. Aur 
teesri wajah e istedlal ye bataai gai hai ke is hadees ke aakhri mein alfaaz 131, nahi, balke :.y, hain. Jinka ma'ane 
ye batna hai ke Allah tumhari hirs ko ziyaada kare, tum is rakat ko naa dohraao. Lekin haqeeqat ye hai ke tehqeeq 
o istedlal ki roo se ye baate’n saheeh nahi. Jiski kuch tafseel ye hai ke Fathul Baari mein Haafiz Ibne Hajar ne 
Ibnul Muneer se naqal karte hue likha hai ke “Nabi & ne Hazrat Abu Bakar # ke ek (1) fe'l ki yaane husool e 
jamat ki hirs o koshish ko durust qaraar diya aur ye aam jahat hai, jabke doosri khaas jahat se ghair durust bhi 
farmaya aur isse roka” 28 


Mumaaneat Kis Baat Ki? 


Ab dekhna ye hai ke wo kaunsi ghair-durust baat ho gai thi hi, jisse Aap £ ne unhe’n roka tha. 


a. Is silsla mein pehli baat alfaaz e hadees se ye maloom hoti hai ke daod kar aae aur namaz mein shamil hue 
the aur Saheeh ibne as Sakan mein daodne ke waazeh alfaaz bhi hain. Jin mein Hazrat Abu Bakar Ze farmate 
hain: “Main daodta hua saff mein dakhil hua”. 


42 Naun al Ma'abood 45 Bukhari Ma'a al Fath: V2 P267: Umdatul Qaari: 3/6/54: At 


43 Al Mara'ath: V2 P41 Talkhees al Habeer: 1/1/284; Saheeh Abu Dawood: V1 P122; Abu 
44 Al Mara’ath: V2 P41 Dawood Ma'a A’aun: V2 P378-379: Mishkat: V2 P97 


46 Fathul Baari: V2 P268 
47 At Talkhees al Habeer: Al Mara'ah: V3 P97 

Aur ye daod kar aana ghalat kaam hai. Kyou’nke Saheeh Bukhari o Muslim aur Juz al Qiraa-at mein Hazrat 
Abu Huraira # se marwi irshad e Nabawi # hai: “Jab aqaamat ki awaaz suno to namaz ki taraf chaldo aur 
sukoon o wigaar se chalo, bhaagam-bhaag naa aao, jo paalo, wo padhlo aur jo choot jaae wo uthkar 
mukammal karlo” .@ 

Is hadees ki roo se namaz ki taraf inka daod kar aana mana tha, lehaza Aap & ne isse rokte hue farmaya 
“Dobaara aisa mat karo”. 

b. Saheeh Bukhari mein is hadees ke alfaaz hain: ke “Wo saff mein poho’nchne se pehle hi ruku mein chale 
gae”. Aur Abu Dawood mein hai: “Unho’n ne saff tak poho’nchne se pehle hi ruku kar liya aur phir isi 
haalat mein chalkar saff tak poho’nche the”. 

Aur Musnnaf Hammad bin Salma mein hai: “unho’n ne saff tak poho’nchne se pehle hi ruku kiya aur ba- 
haalat e ruku hi saff mein dakhil hue” .3? 

Hazrat Abu Bakar #4 ka ye J=4 fe’l bhi saheeh nahi tha. Kyou’nke Ma’ani ul Asaar Tahawi mein Hasan darja 
ki sanad se Hazrat Abu Huraira ## bayan karte hain ke Nabi & ne farmaya: “Tum Mein se jab koi namaz ko 
aae to saff mein poho 'nchne se pehle ruku naa kare”.?! 


Isse maloom hua ke 345 Y mein waird mumaaneat is baat ki mumkin hai ke Aap # ne unhe'n farmaya ho ke dobaara 
aisa naa karna. Shareheen e hadees ne iska yehi mafhoom bayan kiya hai. Chunache Haafiz Ibne Hajar 4 ne At 
Talkhees ul Habeer mein likha hai ke Nabi & ne unhe’n jin baato’n se roka tha. Inme se pehli baat ye thi ke Aap 4 
ne unhe'n saff se bahar takbeer e tehreema kehne se manaa farmaya aur Imam Ibne Hibban ki taraf se ye bhi kaha 
gaya hai ke unhe'n namaz e baa-jamat ki taraf takheer se aane se manaa farmaya gaya tha. 


Ibnul Qattan aur Mohlab ki taraf se teesri (3) baat ye kahi gai hai ke unhe'n ruku ki haalat mein chalte hue saff 
mein aane se roka tha, kyou’nke ye jaanwaro’n ki si chaal hai. Aur chautha (4) qaul ye bhi hai ke Aap £ ne unhe'n 
namaz ki taraf daod kar aane se mana farmaya.?? 


Imam Bukhari # ne bhi iske yehi ma’ane Juz al Qiraa-at mein kiya hai aur kaha hai ke kisi ke liye ye jaaez nahi ke 
wo Nabi & ke mana karda kaam ko dobaara kare.?? 


Laa Ta'aud 43 Y Ka Zabt Aur E’eraab: 
Is hadees ke aakhri mein warid hone waale do (2) lafzo'n mein se pehla to Laa Y hai, jo nahi o mumaaneat ke liye 
aata hai. Jabke doosra lafz teen (3) huroof se milkar banaa hai aur wo teen (3) huroof hain - aur - aur ; aur in 


teeno (3) huroof ke majmua ko zer, zabar aur pesh yaane e’eraab ki tabdeeli se chaar (4) tareeqo’n se padha jaa 
sakta hai. Aur unse chaar (4) alag alag lafz ban jaate hain, jinka alag alag hi mafhoom bhi hai. 

Is lafz ke zabt aur e’eraab ke silsila mein Haafiz ibne Hajar # ne Fathul Baari mein aur Allama A'aini ne Umdatul 
Qaari mein likha hai ke ye lafz tamaam riwayaat mein taa ke zabar aur ; ke pesh ke saath :s hai. Jo » se banaa 


hai, is tarha is hadees ke ma’ane ye bante hain ke “dobaara aisa mat karna” Si 


Yaane naa tez daodkar namaz ki taraf aana, naa saff se bahar takbeer e tehreema keh kar, aur naa saff se bahar 
ruku karke aur naa hi is tarha saff mein dakhil hona aur naa hi jamat ki taraf takheer se aana. 


Allama Jazri # ne bhi kaha hai ke “uy mein is, .: ke zabar aur : ke pesh ke saath aur : ke sukoon ke saath hai. 
Jiska asal maadah ::: hai. Yaane aisa fe'l æi (ruku mein chalna) aainda naa karna. Aur ye bhi ehtemaal hai ke 
akele iqteda karne se manaa farmaya ho aur ye bhi imkaan hai ke saff tak poho’nchne se pahle ruku karne se 


manaa farmaya ho. Aur ba-zaahir Aap # ne in sab umoor se hi manaa farmaya tha” .?3 


48 Baloogh ul Maraam Ma'a As Subul: 1/2/33, Bukhari: V2 P116- 52 At Talkhees: 1/1/285: Al Mara'ath: V3 P97 


117: Juz al Qiraa-at: P94 53 Juz al Qiraa-at: P78: Fathul Baari: V2 P269 
43 Bukhari Ma'a al Fath 54 Fathul Baari: V2 P269: Umdatul Qaari: 2/6/55 
50 Al Mara'ath Ezan 35 Ba-hawaala Al Mara'ath: V3 P98 


31 Ba-hawaala Al Mara'ath ezan 

Aur aagey Imam Jazri farmate hain ke “jisne is lafz ko «4 ke pesh aur # ke zer ke saath i:y padha hai aur isey 


a’adaah karne ke yaa dohraane se ma’ane hai, isne bohot baeed ki baat ki hai, ke Aap # ne isey farmaya ho ke 
tum apni namaz mat dohraao aur isse bhi baeed-tar baat iski hai, jisne isey „+ se .: ke zabar, ; ki sukoon yaa jazam 


aur 3 ke pesh ke saath — ma’ane hai, jiske ma’ane ye bante hain ke daod kar mat aao aur in aakhri dono ke baare 


mein koi riwayat nahi hai” .35 
Ameer San-aani ne Subul us Salam mein kaha hai ke “Riwayat mein a'aud se is y hi sabse saheeh tar e’eraab o lafz 


hai” .3? 


Aur isey hi Haafiz Ibne Hajar ne Fathul Baart mein tarjeeh di hai.?3 


Wo Rakat Hui Yaa Nahi?: 


Qaeleen e rakat ke andaaz aur wajah e istedlal se pataa chalta hai ke Hazrat Abu Bakar # ne wo rakat shumar ki 
thi. Jabke maane-een e rakat ka kehna hai ke Saheeh Bukhari ke wo lafz jo bade shadd o madd se pesh kiye gae 
hain, unme qata'an is baat ka zikr, hatta ke ehtemaal tak bhi nahi paaya jaata ke unki wo rakat ho gai ho aur 
unho'n ne isey shumar kar liya ho. 


Chunache Imam Shawkani 2 likhte hain: “Isme unke liye koi daleel nahi hai, kyou’nke jaise rakat ke lautaane ka 
hukum nahi diya to yaha'n is rakat ko shumar karne ka bhi to koi ishaara naqal nahi hua. Unke liye dua e hirs ko 
shumar e rakat laazim nahi karti aur jisse manaa kiya gaya ho, isse hujjat o daleel lena saheeh nahi bo" 


Allama Ibne Hazam a ne bhi isse milti julti baat Al Mahalla®® mein kahi hai, chunache unho’n ne is hadees e Hazrat 
Abu Bakar # par mas-ala number 362 ka unwan you’n qaaem kiya hai: “Agar koi aae aur imam ruku mein ho to 
wo ruku karle aur is rakat ko shumar naa kare. Kyou’nke isko qiyaam o giraa-at nahi mili. Lekin jab imam salam 
pherle, to ye is rakat ko uthkar padhle. Aur agar kisi be-ilm ka khadsha ho, ke galey padh jaae to thoda sa araam 
se chaley, hatta ke imam ruku se uth jaae, tab jaakar takbeer e tehreema kahe”.®' 


Aur uske agle safha par jaakar ek (1) aur jagah likhte hain: “Rahi hadees e Hazrat Abu Bakar zx, to isme qaeleen 
e rakat ke liye asalan koi daleel nahi hai. Kyou’nke isme ye kaha'n zikr hai ke unho’n ne is rakat ko shumar kar 


liya tha? Aur naa ye ke unho'n ne isey uthkar nahi padha tha. Lehaza is hadees se inka talluq hi khatam ho gaya”. 
62 


asd ding 


Is silsila mein ek (1) hadees badi faisla-kun hai, jisey Haafiz Ibne Hajar # ne Fathul Baari mein aur Allama 
Obaidullah Rahmani ne Al Mara'ah Sharah Mishkat mein naqal kiya hai. Chunache Tabrani Kabeer aur Juz al Qira- 
at mein Hazrat Abu Bakar # ke is waaqea par mushtamil jo hadees hai, iske aakhri mein ye alfaaz bhi hain ke 
Hazrat Abu Bakar # ko Nabi & ne ye hukum bhi farmaya tha: “Jo namaz mil gai, wo padhlo aur jo reh gai wo baad 
mein poori karlo” a? 


Is riwayat ke alfaaz ne faisla kar diya ke Hazrat Abu Bakar Ss ki ruku mein milne waali rakat nahi hui thi, balke 
unho’n ne baad mein padhi thi. 


Al Gharz: 


Mudrik e ruku ki rakat waala shubha yaa ishkaal o eteraz bhi khatam hua aur tae paaya ke Hazrat Obaada bin 
Saamit  waali Bukhari o Muslim, Sunan Arba aur deegar kutub e hadees mein Tis) 224, 45 3 ¿3342 Y ka mafhoom apne 
umoom ke etebaar se har namazi ko shamil hai. Wo imam ho yaa munfarid aur chaahe wo mukhtadi hi kyou’n naa 
ho. Qiraa-at e fateha ka hukum sabko shamil hai. 35,21 2; 


Abu Hassaan Muhammad Muneer Qamar Nawabuddin 


56 Al Mara’ath Ezan 60 V3 Juz6 P243 


37 Subul as Salam: 1/2/33 61 Al Mahalla: 3/6/243 
58 Fathul Baari: V2 P269 62 Al Mahalla: 3/6/244; Fathul Baari; Al Mara’ath 
59 An Neel: 2/3/57 63 Fathul Baari; Al Mara'ath ezan 

